IPL 2021: ശ്രദ്ധയാകര്ഷിച്ച് ധോണി പുനസമാഗമത്തിനൊരുങ്ങി സച്ചിന് IPL 2021: ഇന്ത്യന് പ്രീമിയര് ലീഗ് ഐപിഎല് 2021 സീസണിന്റെ രണ്ടാം പാദ മത്സരങ്ങള്ക്കായി എംഎസ് ധോണിയുടെ നേതൃത്വത്തിലുള്ള ചെന്നൈ സൂപ്പര് കിംഗ്സ് യുഎഇയില് എത്തിയിട്ട് ഏകദേശം ഒരു മാസമായി. കോവിഡ് 19 പാന്ഡെമിക്കിന്റെ പശ്ചാത്തലത്തില് മെയ് മാസത്തില് മാറ്റിവച്ച പതിനാലാം സീസണിലെ അവശേഷിക്കുന്ന മത്സരങ്ങള് സെപ്റ്റംബര് 19 ന് പുനരാരംഭിക്കും. ദുബായില് നടക്കുന്ന ആദ്യ മത്സരത്തില് ചെന്നൈ സൂപ്പര് കിംഗ്സ് മുംബൈ ഇന്ത്യന്സിനെ നേരിടും. ടൂര്ണമെന്റ് പുനരാരംഭിക്കാന് ദിവസങ്ങള് മാത്രം ശേഷിക്കേ എല്ലാ കണ്ണുകളും ധോണിയിലേക്കാണ്. എവിടെ പോയാലും അദ്ദേഹത്തിന് ആവേശകരമായ സ്വീകരണങ്ങള് ലഭിക്കുന്നത് തുടരുന്നു. നിലവില് തന്റെ ടീമായ ചെന്നൈ സൂപ്പര് കിംഗ്സിനൊപ്പം ഐപിഎല്ലില് പങ്കെടുക്കാനെത്തിയ 40 കാരനായ താരം ഈ വര്ഷം ഒക്ടോബര്നവംബര് മാസങ്ങളില് യുഎഇയിലും ഒമാനിലുമായി നടക്കുന്ന ടി 20 ലോകകപ്പിനുള്ള ഇന്ത്യന് ടീമില് ഉപദേഷ്ടാവാകും. അതേസമയം, മൊയീന് അലി രവീന്ദ്ര ജഡേജ, ചേതേശ്വര് പൂജാര, ശാര്ദുല് താക്കൂര് എന്നിവരടങ്ങിയ സിഎസ്കെയുടെ സംഘം ശനിയാഴ്ച രാത്രി ദുബായിലെത്തി. സാം കറന് ഏതാനും ദിവസങ്ങള്ക്കുള്ളില് എത്തിച്ചേരും. അതേസമയം, ഇന്ത്യന് ഇതിഹാസ താരം സച്ചിന് തെണ്ടുല്ക്കര് മുംബൈ ഇന്ത്യന്സിന്റെ ക്യാമ്ബില് ചേരാന് ഒരുങ്ങുകയാണ്. അദ്ദേഹം ആറ് ദിവസം റൂം ഐസൊലേഷന് പൂര്ത്തികരിച്ച ശേഷമാവും ക്യാമ്ബിലെത്തുക. ടീം ഐക്കണ് എന്ന നിലയിലാണ് മുന് ടീമിനൊപ്പം വീണ്ടും സച്ചിന് ഒരുമിക്കുന്നത്.